Downloaded from YTS.MX
DOKUMENTTI SAI HARVINAISEN PÄÄSYN APOLLO 13 -TEHTÄVÄN TALLENNUKSIIN -
Official YIFY movies site: YTS.MX
JA MIEHISTÖN, HEIDÄN PERHEENJÄSENTENSÄ JA LENNONJOHDON ARKISTOHAASTATTELUIHIN.
DOKUMENTISSA REKONSTRUOIDAAN KOHTAUKSIA KUTEN NASAN MUITA TEHTÄVIÄ,
JOISTA EI OLE SAATAVILLA KUVAMATERIAALIA.
13. HUHTIKUUTA 1970
322 000 KM MAASTA
VIIMEINEN TV-LÄHETYS APOLLO 13 -MIEHISTÖLTÄ
Olemme valmiina lähetykseen, kun te olette.
Katson ulos oikeanpuoleisesta ikkunasta. Etäisyydessä näkyy kohde.
Se alkaa näyttää isommalta.
Saamme hyvän kuvan määränpäästänne.
Voisimme esitellä nopeasti viihdykettämme avaruusaluksella.
Tämä pieni nauhuri on auttanut tappamaan aikaa matkalla Kuuhun.
Se soittaa 2001: Avaruusseikkailun tunnaria.
Apollo 13:n miehistö toivottaa kaikille hyvää iltaa ja yötä.
HÄLYTYS
Houston, meillä on ongelma.
Apollo 13 -avaruusaluksessa on merkittävä sähkövika.
Jim Lovell ilmoitti ongelmasta.
Täällä on tilanne.
Kuului kova pamaus…
APOLLO 13: SELVIYTYMISTARINA
NELJÄ KUUKAUTTA AIEMMIN
Cape Kennedyssä amerikkalaiset valmistautuvat uuteen kuumatkaan.
Apollo 13 on viides lento Kuuhun ja kolmas laskeutuminen.
Kolme nuorta amerikkalaista.
Lennon komentaja on entuudestaan tuttu Jim Lovell.
Neljän lapsen isä takanaan kolme avaruuslentoa.
Lovellin rentous on hänen työkavereidensa mieleen.
Diivailijoita ei kauaa sulateta.
Fred Haise Mississippistä oli toimittaja lukiossa. Hän halusi urheilutoimittajaksi.
Kuumoduulin lentäjänä hän matkaa Kuun pinnalle komentaja Lovellin kanssa.
Ken Mattingly sijoittui koelentäjäluokkansa huipulle.
Hän on omistautunut työlleen palavasti jopa astronauttistandardeilla.
Lentäminen on ollut hänen unelmansa kolmevuotiaasta asti.
Monet ovat kysyneet, miksi menemme Kuuhun. Mitä vastaat kysymykseen?
Apollo 13:n päätavoite on jatkuva.
Haluamme oppia Kuun alkuperästä -
ja sitä kautta planeettamme Maan alkuperästä.
Apollo 13 laskeutuu aivan erilaiselle alueelle kuin Apollo 11 ja 12.
Nyt laskeudutaan Kuun ylängölle, mikä tekee lennosta riskialttiimman.
Jotkut pitävät avaruusmatkailua uuden onnelan etsimisenä.
Ihminen on turmellut elinpaikkansa.
Kenties hänen pitäisi nyt lähteä etsimään uutta paikkaa.
Rakettien voima kiehtoo ihmisiä.
Se kiehtoi minua jo kauan ennen Nasaa.
Terveiset Kuusta, Houston.
Olin ensimmäisellä kuulennolla Apollo 8:lla joulunaikaan 1968.
Hyvää joulua sinne, Jim.
APOLLO 8 KOTIVIDEOITA
Olimme uteliaita ja innoissamme kuin koululaiset karkkikaupan näyteikkunalla -
katsellessamme kraattereita 100 kilometrin korkeudesta.
Emme päässeet laskeutumaan.
Joulupukki on paikalla.
Te sen tiedätte.
Jim Lovell yrittää nähdä huipun, jota ei ole toistaiseksi nimetty.
Hän aikoo nimetä sen Mount Marilyniksi.
Mitä tuumasit Kuun kiertoradan aikana? -Olin peloissani.
Pakko myöntää. En olisi normaali muuten.
Miltä huipun näkyminen tuntui? -Olin innoissani.
Siellä oli joulupukki. Mieheni sen sanoi. Se kuulosti upealta. Olen ylpeä hänestä.
Olin varalla Neil Armstrongille Apollo 11:ssa.
Pieni askel ihmiselle,
suuri harppaus ihmiskunnalle.
ARMSTRONG KUUSSA
Halusin tehdä saman.
Olen valmis.
Jim, mietin, miten vaimosi ja lapsesi suhtautuvat tähän.
Vaimoni tietää, etten aio lentää enää.
Hän on ollut avaruusleski viimeiset kuutisen vuotta.
Odotan lentämistä silti innolla.
Sitä pääsee eroon kaikesta.
Sitä jättää kaiken…
Jättää lapsensa alas.
Silti se antaa tilaisuuden nähdä asiat todenmukaisemmasta perspektiivistä.
Avaruuslento on minulle samanlainen.
En todellakaan halunnut, että hän lentää taas.
En tietenkään sanonut hänelle mitään.
Sen on onnistuttava.
Hän palasi ensimmäisenä Kuuhun toistamiseen.
Olin peloissani asiasta.
KAPTEENI JAMES A. LOVELL JR. JA PERHE
Mikään ei valmistanut minua olemaan astronautin vaimo.
Olin kuin kulhoon viskattu kultakala.
Riemusaattoja eri kaupungeissa.
Valkoinen talo paikalla.
Herra presidentti, tässä Lovellin perhe. James Lovell Junior.
Apollo 8:aa juhlittiin melkoisesti.
Se oli vaarallinen lento.
En tiennyt tuolloin, että paluun todennäköisyys oli puolet.
Mahdollisuudet olivat tasan.
Itselleen ei voisi sanoa, etteivät he palaa.
Minulta on aina kysytty, millaista on olla astronautin tytär.
Ihme juttu, että se jostakusta olisi erilaista -
kuin olla kenen tahansa tytär.
Vartuin tietäen, että isä voisi mennä Kuuhun.
Hän oli silti kuin kenen tahansa isä lähdössä toimistohommiin.
Jim, voiko kaltaisesi neljä lentoa lentänyt mies tyytyä tavalliseen elämään?
Toivon niin. Aion kokeilla sitä tämän jälkeen.
RAKASTAMME SINUA, ISÄ
Olimme innoissamme Jimin kävelemisestä Kuussa.
Miksi 13?
Minulle soitettiin, että Marilyn oli huolissaan -
Apollo 13:n laukaisusta klo 13.13.
Avaruuslentojen rohkeassa uudessa maailmassa -
uhmataan vanhaa taikauskoa eikä murehdita 13-lukua,
varsinkin maassa, jossa 13 jätetään usein pois -
vaikkapa kerroksista ja lentokonepaikoista.
Komentaja Lovell ei ole vähääkään taikauskoinen.
Fred Haise toivoi, että laukaisu olisi perjantaina 13.
Ken, oletko taikauskoinen Apollo 13:n suhteen?
En. Olen innoissani tehtävästä.
KOLME PÄIVÄÄ ENNEN LÄHTÖÄ
Apollo 13 -lento on epävarma.
Lääkärit vahvistivat,
että astronautti Mattingly on altistunut vihurirokolle.
On kaksi vaihtoehtoa.
Lentoa lykätään satojen tuhansien dollarien kustannuksella -
tai komentomoduulin lentäjäksi otetaan varalla ollut John Swigert.
Lovell on työskennellyt vuoden tiiviisti Mattinglyn kanssa.
Hän mahtaa ajatella, että odotetaan kuukausi ja annetaan Mattinglynkin lentää.
Operaation komentajan valtava haaste on -
punnita henkilökohtaisia tunteitaan myöhästymisen kustannuksiin.
Lentoa oli siirretty jo kerran maaliskuusta huhtikuulle.
Ajattelin, ettei tilaisuuksia pitänyt hukata.
Kenistä piti luopua.
LAUKAISUPÄIVÄ CAPE KENNEDY, FLORIDA
Tänään kolme amerikkalaista syöksyy avaruuteen -
kenties vaarallisimmalla ja vähintäänkin ainutlaatuisella Apollo-lennolla,
kun yksi astronauteista sai tietää lähdöstään vasta eilen.
Miehistön uusi jäsen Jack Swigert kustansi lentotuntinsa jakamalla lehtiä.
Hän ei ehtinyt edes soittaa perheelleen Denveriin.
Kun valtion painoarvo on tehtävässä kiinni, ei halua tuottaa pettymystä.
Tässä Apollo Saturnin laukaisukeskus.
Laukaisuun 3 tuntia, 7 minuuttia, 26 sekuntia.
LENNONJOHTOKESKUS, HOUSTON
Vain muutama minuutti sitten Ken Mattingly saapui lennonjohtoon.
Ken auttaa valvomossa.
Kurja nähdä sinut täällä.
Adrenaliini alkoi virrata lennonjohdossa.
Lennonjohtaja on tiimin pelinrakentaja.
Lennonjohtajan tiimissä on 15 - 21 lennontarkkailijaa.
He selvittävät, miten pääsemme määränpäähämme -
ja miten laskeudumme takaisin Maahan turvallisesti.
Olemme nähneet onnistumisia ja miehistötappioita.
Täällä kursitaan avaruuslennon tärkeä osio.
Alus on kolmivaiheinen kulkuneuvo.
Iso moottori nostaa sen Maan pinnalta.
Toinen vaihe vie Maan kiertoradalle.
Kolmosvaiheella mennään Kuuhun.
Ylös katsoessa vatsassa on perhosia.
Tämä on totista totta.
Tässä Apollo Saturnin laukaisukeskus. Laukaisuun 25 minuuttia.
En aikonut mennä katsomaan laukausta. Keksin kaikki mahdolliset tekosyyt.
Viime hetkellä tajusin, etten kestäisi, jos en näkisi Jimiä enää.
Minun oli vietävä lapset paikalle hyvästelemään.
Moni lapsuusystäväni isä oli ollut onnettomuudessa tai kuollut.
Pelkäsin aina, kun katsoin nousua. Vatsaani kouraisi aina.
Lähtölaskenta on alkanut.
56 sekuntia. Apollo 13 aiotaan yhä laukaista.
Kyydistä käsin ei paljoa mahda.
Ongelmatilanteissa keskeytysnapista ammuttaisiin pakoraketti.
Venttiilien kuulee avautuvan ja polttoaineen jyrisevän jakoputkistoissa.
Kolmetoista, 12, 11, 10, 9, 8…
Laskenta sytytykseen käynnissä.
Kuusi, viisi, neljä, kolme, kaksi, yksi, nolla.
Kello käy.
Nousimme lentoon klo 14.13.
Katsoimme mahdollisimman läheltä. Koko maa tärisi.
Tässä on lennonjohto, Houston. Ensimmäinen vaihe sujuu hyvin.
Kääntyminen suoritettu, kallistetaan.
Korkeus 2 kilometriä, nopeus 500 metriä sekunnissa.
Ykköskohta reilassa. Ohjaamon paine tasaantuu.
Minuutin ja 10 sekunnin jälkeen ollaan 4,1 meripeninkulman korkeudessa.
MAILIA MAASTA
Korkeus 30 km, aletaan vaiheirrotus.
Valmiina vaiheirrotukseen.
Sisämoottori.
Jim Lovellin mukaan sisämoottori sammui aikaisin toisessa vaiheessa.
Vitosmoottori on sammunut.
Kuulimme, että sisämoottori viisi sammui.
He jatkavat vain neljällä moottorilla viidestä.
Mitä vitosmoottorille tapahtui?
Emme tiedä, miksi moottori sammui aikaisin.
Etkö näe siinä mitään ongelmaa?
En…
En näe.
Muut moottorit toimivat.
Muut moottorit toimivat. Hyvältä näyttää.
Heille kerrottiin, että neljä moottoria riittää.
Matka vain kestää vähän kauemmin.
He ovat melkein kiertoradalla.
Mikään ei voita kiinnostavaa laukaisua.
Melkein joka lennolla jokin menee pieleen.
Sanoin kavereille, että siinä kriisimme oli. Ei kun menoksi.
Laukaisun aikana lääkäri mittaa kolmen miehistön jäsenen maksimisykkeen.
Komentaja Jim Lovellin maksimisyke oli 116.
Jack Swigertin maksimisyke oli 102.
Fred Haisen maksimisyke oli 102.
Se on kiinnostava matka.
Jopas jotakin. Painovoima tosiaan on nolla.
Apollo 13, Houston, alustava kiertoratanne näyttää hyvältä.
Houston, näyttää hyvältä olla täällä taas.
Yksi avaruuslennon kiehtovimmista osista on maapallon tarkkailu.
Kaikki pienenee.
Maat näyttävät pienemmiltä.
Kaikkien ongelmat näyttävät pienemmiltä.
On rauhoittavaa tarkkailla,
miten suuret maat vilahtavat ohi niin tyynesti.
On vaikea tajuta, mikseivät ihmiset voi elää sovussa keskenään.
Kun astronautit ovat tarkastaneet järjestelmät,
Houstonin lennonjohdon tietokoneviestien avittama kojeyksikkö -
käynnistää kolmannen vaiheen.
Apollo on matkalla Kuuhun.
Aluksen miehistötilat, oleskelu- ja työtila ovat komentomoduulissa.
Tämä on ainoa osio, joka palaa Kuusta.
Apollo-aluksessa on huoltomoduuli,
jossa on happitankkeja, elektroniikkalaitteita -
virtalähde ja juomavettä.
Avaruusalus irtoaa kolmannesta vaiheesta, tekee U-käännöksen,
palaa takaisin -
ja telakoituu kuumoduuliin,
joka kuljettaa kaksi astronauttia Kuun pinnalle.
Telakointi suoritettu. -Hienoa.
Niin ne kaksi alusta menevät Kuuhun.
Apollo 13 on 24 916 meripeninkulman päässä Maasta.
Menimme katsomaan laukaisua ja palasimme kotiin.
Kotiimme oli tuotu pieniä laatikoita, kovaäänisiä.
Niistä kuuli kaiken, mitä tapahtui.
Haluamme kuulla uutiset.
Katsotaanpa. Beatles ilmoittaa, ettei se enää aio esiintyä ryhmänä.
Asiat sujuivat hyvin.
Se oli vain yksi isän tehtävistä.
Joka huoneessa oli kovaääninen.
Ne olivat päällä koko ajan, jopa kun menin nukkumaan.
Fred on lempipuuhansa parissa. Hän virittää riippumattoa.
Riippumattoon on vaikea päästä.
En ole varma, leijailenko pois siitä vai leijuuko se minusta.
Menemme nyt nukkumaan.
Hyvää yötä sitten, Jim.
Kun olimme nuoria, istuimme kotini katolla.
Jim osoitti minulle tähtiä -
ja sanoi, että joskus ihmiset voisivat ehkä matkata niihin.
Hän ennusti sen vuonna 1952.
Uskomaton juttu.
Jim Lovell varttui Milwaukeessa.
Hän nai lukioheilansa Marilyn Gerlachin. Heillä on kaksi poikaa ja kaksi tyttöä.
Tapasimme high schoolissa 40-luvun alussa.
Jimin isä kuoli, kun hän oli 12-vuotias.
Hän asui yksiössä äitinsä kanssa.
Jim nukkui sohvalla. Vain siihen hänen äidillään oli varaa.
Hän pyysi minulta yhtenä päivänä palvelusta.
Hän pyysi minua koulutanssiaisiin.
En ollut ihan varma. En osannut tanssia.
Hän lupasi opettaa.
Mennessämme kihloihin en tiennyt, että hän ryhtyisi koelentäjäksi.
Tiesin, että hän halusi lentäjäksi.
Pian hän jo päätti lentää suihkukoneita. Minä sopeuduin asiaan.
V. 1962 hän oli yksi yhdeksästä miehestä,
joka valittiin 200 miehen seulonnasta jäseneksi toiseen astronauttiryhmään.
Olimme kuin 32 marsua, jotka kävelivät ovesta tietämättä, mikä meitä odotti.
Se oli ehkä elämäni kamalin kuntotarkastus.
Moni piti sitä hulluna.
Raketteja räjähti lähes joka toinen päivä Capessa.
Menetin monta ystävää.
Aina oltiin menossa hautajaisiin.
Ne päivät olivat rankkoja meille naisille.
Harva uskoi, että laskeutuisimme Kuuhun sillä vuosikymmenellä.
Vietnamin sota jatkuu.
Se oli huonoa aikaa Yhdysvalloille.
Mellakoita ja salamurhia…
Martin Luther King on ammuttu Memphisissä, Tennesseessä.
Sota vain jatkui.
Olemme materiaalisesti rikkaita mutta henkisesti rikki.
Tavoittelemme Kuuta suurenmoisella tarkkuudella,
mutta riitelemme kiihkeästi Maan päällä.
Tunsin kuuluvani johonkin, joka kohottaisi kansalaisten mielialoja.
Palkkiot päihittivät riskit.
MAAPALLO APOLLO 8:STA
Jim, olet ollut useammalla lennolla kuin kukaan muu.
Oletko pelännyt koskaan?
Jos joku väittäisi toisin, hän huijaisi itseään.
PÄIVÄ KUUSTA
Apollo-avaruusalus ja sen kolme miestä -
ovat parhaillaan kumoamassa numero 13:n kirousta.
Apollo 13, joka laukaistiin 13 minuuttia yli lauantaina,
viettää mitä tylsintä 13. huhtikuuta avaruudessa.
Aiemmilla lennoilla -
Houstonin lehdistöhuone täyttyi 2 500 kirjeenvaihtajasta.
Tälle lennolle saapui vain noin 500 toimittajaa.
Luultavasti siksi, että kuukävelystä on tullut melkein rutiinia.
Lennonjohto valmiina televisiolähetystä varten.
Menimme lennonjohtokeskukseen kuuntelemaan heitä.
Oli rauhoittavaa nähdä Jim.
Olet piilokamerassa.
Viemme teidät tänään Odysseiasta Vesimieheen, laskeutumiskulkuneuvoon.
Leijun näemmä päälläni, kun menen kuumoduliin.
Miten tämä oudon näköinen kuumoduuli toimii?
Tämä on se avaruusalus, jolla ihmiset viedään Kuun pinnalle.
Kaksi kolmesta astronautista menee moduuliin ryömimällä tunnelin läpi.
Se irtoaa komento- ja huoltomoduuleista…
KUUMODUULI "VESIMIES"
…ja laskeutuu Kuun pinnalle.
Katson ulos oikeanpuoleisesta ikkunasta.
Etäisyydessä näkyy kohde.
Se alkaa näyttää isommalta.
Tämä pieni nauhuri on auttanut tappamaan aikaa matkalla Kuuhun.
Apollo 13:n miehistö toivottaa kaikille hyvää iltaa ja yötä.
Kaikki sujuu hyvin Apollo 13:ssa.
Tarkistakaa C-4:n potkuri.
Jack, akkujen lataus on lopetettu B-akun kohdalla.
Käymme läpi yksityiskohtaista tarkistuslistaa.
Selvä, Jack.
Olemme kohta käyneet sen läpi.
Vielä yksi asia.
Sekoittakaa happitankit.
HÄLYTYS
Hei, meillä on täällä ongelma.
Täällä Houston. Voitko toistaa.
Houston, meillä on ongelma.
Alijännite väylällä B.
Odota. Tutkimme asiaa.
Miehistö ilmoitti, että väylällä B on alijännite.
En ole uskoa yhtä sydämensykkeistä.
Se näyttää 189. -Tosiaanko?
Sykkeet ponnahtivat tapauksen sattuessa.
Ensin ajattelimme, että meteoriitti saattoi osua meihin.
Kuulimme melkoisen pamauksen varoitusmerkkien syttyessä.
Happitankki kaksi näyttää nollaa. Kuulitteko?
Ei voi olla.
En ymmärrä.
Etkö usko happitankin yksi painetta? -En.
Siinä ei ole järkeä.
Emme vieläkään tiedä, mitä on tekeillä.
Voimmeko sanoa heille mitään?
Onko tämä mittarivirhe vai todellinen ongelma?
Houston, hallintapaneelin mukaan vaikuttaa siltä, että jotain purkautuu.
Meiltä vuotaa jotain avaruuteen.
Se on jonkinlaista kaasua.
Jessus.
Tämä on erikoislähetys Apollo 13:sta.
Apollo 13 -avaruusaluksessa on valtava sähkövika.
Jim Lovell ja Fred Haise kuulivat kovan pamauksen.
He näkivät kaasua, ilmeisesti happea ja typpeä, vuotavan aluksesta.
Näiden kaasujen mittarit näyttivät nollaa.
Tajusimme, että alus oli riutumassa.
Pian happi loppuisi kokonaan.
Houston, kuuluuko vielä?
Kyllä, kuulemme.
Yritämme keksiä teille vaihtoehtoja.
Käyttäisin jäähdytintä mahdollisimman paljon.
Ette voi muuta.
Saatoimme menettää sen…
Pysytään rauhallisina.
Ratkaistaan ongelma, mutta ei pahenneta sitä arvailemalla.
Olemme pulassa.
Olemme 320 000 kilometrin päässä Maasta, 80 000 kilometrin päässä Kuusta.
Olemme tulleet siihen päätelmään, että aluksessa sattui räjähdys.
Kaksi polttokennoa on poissa pelistä. Ne ovat tärkein sähköjärjestelmämme.
Viimeinen polttokenno vetelee viimeisiään.
Alle kaksi tuntia jäljellä.
Se on loppu.
Kaksi kolmesta polttokennosta sammui. Emme mene Kuuhun.
Kuumatkasta on kuljettu kaksi kolmasosaa. Ollaan 320 000 kilometriä Maasta.
Jopa hätätilanteessa nyt on parempi kiertää Kuun ympäri ja palata -
kuin keskeyttää tehtävä.
Nyt yritämme siirtyä -
komentomoduulista kuumoduuliin.
Lennontarkkailijat,
selvittäkää vähimmäisvirta elämän ylläpitämiseksi kuumoduulissa.
Kinkkinen juttu.
Eversti Stafford odottaa varapresidenttiä.
Herra varapresidentti. -Miten pahalta näyttää?
Aktivoimme kuumoduulin pelastusalukseksi.
Luojan kiitos se on mukana.
Sinä sen sanoit.
Se tarjoaa vettä, happea ja sähkövoimaa.
Haluamme sammuttaa komentomoduulin pian.
Tilanne on kriittinen, mutta teemme kaikkemme sen ratkomiseksi.
Tämä on kuumeinen näky keskittyneestä Houstonin lennonjohdosta.
Astronautit Jim Lovell ja Fred Haise ovat nyt päässeet Vesimies-kuumoduuliin,
jonka virralla ja hapella he voivat pelastaa henkensä.
Aktivointi 20.
Virtakytkin on yksinkertainen termi, mutta se ei ole kuin valokytkin.
Emme olleet käynnistäneet kuumoduulia näissä olosuhteissa -
saati harkinneet komentomoduulin sulkemista kokonaan.
EECOM. -Anna mennä.
Meillä on päivitys ajasta.
Meillä on 15 minuuttia aikaa.
Sähkö katkeaa 15 minuutin päästä.
Miehistöllä on vartti aikaa käynnistää kuumoduuli.
Se kestää noin 20 minuuttia.
Aika on vähissä.
Fred, komentomoduulissa on vartti sähkövoimaa jäljellä.
Kiitos, Jack.
Fred Haise käynnistää yhä kuumoduulia.
Hidastakaa!
Astronautteja hermostuttaa.
Yritämme rauhoitella, että ongelmaa ratkotaan.
Selvä, 13. Puhutte yhtä aikaa. Yksi kerrallaan.
Mikä tärkeintä, hänen on siirrettävä navigointitiedot -
hiipuvan komentomoduulin tietokoneelta kuumoduulin tietokoneeseen.
Tarkistakaa lukuni.
Nelisen minuuttia.
Tiedonsiirron on oltava täydellinen.
Pelkäsin, että laitan numerot väärin.
Kolme, viisi, kuusi, kuusi, yhdeksän.
Yksi, kuusi, kolme, neljä, kaksi.
Vesimies, kolme, nolla, kaksi, kaksi, kuusi.
Kolme, neljä, viisi, yhdeksän, kaksi.
Nolla, yksi, yksi, seitsemän, yhdeksän.
Ovatko luvut oikein?
Tarkistamme.
Vesimies, luvut täsmäävät.
Kuumoduulin data on oikein.
Olemme yhä elossa. Hengitämme yhä.
Houston, Vesimies.
Anna mennä.
Odysseia on nyt täysin sammutettu.
Kuten kuuluukin olla.
Haukoimme henkeämme.
Valitsimme keinon, ja vasta viimemetreillä -
tiesimme, että valitsemamme keino oli oikea.
Se oli todellinen selviytymistilanne.
Kaikkien aikojen avaruusdraama.
Eilisen mystisen onnettomuuden jälkeen Apollo 13 matkaa yhä kohti Kuuta,
mutta tehtävä on muuttunut radikaalisti.
Se ei enää laske astronautteja Kuun pinnalle.
Tehtävänä on vain saada astronautit turvallisesti kotiin.
Mitä kuuluu?
Olen kunnossa, kiitos.
Haloo. -Hei, Marilyn. Ken tässä.
Kuule, Ken, olen huolissani.
Miltä tänä aamuna näyttää? Lapset nukkuvat yhä.
He eivät tiedä tapahtuneesta, He menivät nukkumaan ennen uutisia.
Mietin, mitä kerron heille.
Alus on vapaan paluun linkoradalla.
En tiedä, kuulitko ennen nukkumaanmenoa.
Menin nukkumaan vasta neljän aikoihin. Heräsin viideltä.
En ole juuri nukkunut.
En voi uskoa kaikkea, mitä televisiossa sanotaan.
On vain pieni todennäköisyys,
että saamme Lovellin, Haisen ja Swigertin takaisin elossa.
Olin ollut katsomassa Jimiä avaruuskeskuksessa.
Onnettomuus tapahtui sillä välillä, kun lähdin Nasasta kotiin.
Näimme TV-uutiset tapahtumista.
Avaruusaluksen ympärillä pyöri niin paljon räjähdyksestä tullutta roskaa,
että heillä oli vaikeuksia oikaista tilanne…
Jim palaisi kymmenen prosentin todennäköisyydellä.
Halusin päästä kauas kaikista.
Kaikki kotini huoneet olivat täynnä väkeä. Pääsin pakoon vain kylpyhuoneeseen.
Polvistuin ja rukoilin.
Kuinka kriittinen tilanne mielestäsi on?
Tilanne on kenties kriittisin, mitä olemme kohdanneet -
miehitetyn avaruuslento-ohjelman lennon aikana.
Onko miehistö turvassa?
Se on turvassa siinä mielessä,
että tilanne on nyt vakautettu.
Nyt tilanne on pidettävä vakaana ja heidät on tuotava kotiin.
Huoneessa leijui vaaran tuntu.
Meillä on monia pitkän aikavälin ongelmia, kuumoduulin pelastusalusongelmia.
Valvomon keskustelut liittyvät avaruusaluksen kulutushyödykkeisiin.
Sähkövoimaan, veteen…
Happea, vettä ja virtaa riitti kahdeksi päiväksi.
Miehistön saaminen kotiin veisi neljä päivää.
Meidän on keksittävä, miten pelastusaluksesta tulee selviytymisalus.
Tiesimme, että olimme vaikeuksissa.
Kuumoduuli oli suunniteltu kahden ihmisen tarpeisiin.
Meillä oli kolme ihmistä vähintään 90 tunnin päässä kotoa.
Vesimies, Houston. Kuuluuko?
Kuuluu selvästi.
Sama täällä. Keskustelemme yhä seuraavasta siirrosta.
Olkoon se hyvä.
LENNONJOHTO, HOUSTON
Astronauttiryhmä työskentelee simulaattorissa -
miehitettyjen avaruuslentojen keskuksessa -
jäljitellen avaruudessa olevien miesten olosuhteita.
Varamiehistö, mukaan lukien Ken Mattingly, joka ei päässyt mukaan,
vietti yön testaten erilaisia ehdotuksia.
CAPCOM, lento.
Kun lähestyimme Kuuta,
meidän piti päättää, kuinka nopeasti haluamme palata Maahan.
TEHTÄVÄN ARVIOINTIHUONE
Meidän piti improvisoida, miten saamme virran ja veden riittämään…
Meidän piti keksiä vastaus päivissä. Yleensä sama veisi kuukausia ja vuosia.
Aluksen tunnetut suunnittelu- ja testausrajat oli hylättävä.
Tässä Apollo-ohjauskeskus.
Teemme laskeutumisen propulsiojärjestelmän polton.
Käytämme kuumoduulin propulsiojärjestelmää, sen isoa moottoria,
kiihdyttääksemme koko avaruusaluksen -
suurempaan nopeuteen, kun se kiertää kuun takaa,
jotta se palaa Maahan päivää aiemmin.
Se kiertää Kuun yhdeksältä tänä iltana.
Tämä nopeuttaa heidän paluutaan kohti Maata.
Ylimääräisellä potkulla matka nopeutuu päivällä.
Se päivä voi olla elämän ja kuoleman kysymys.
Varsinainen painajainen.
Suunnitelmissa on tehdä poltto noin 250 metrin matkalta.
Pitäkää minut ajan tasalla.
Äiti ei halunnut minun tietävän, mitä oli tekeillä.
Menin kouluun.
Kaikki tulivat kyselemään: "Palaavatko he takaisin?"
Eräs poika tuli sanomaan: "Kurjaa, että isäsi kuolee."
Minun oli palattava kotiin. En voinut jäädä kouluun.
Kaikki äitini ystävät olivat alakerrassa sohvapöydän ääressä.
Isä Raish kirkosta oli siellä pitämässä ehtoollista.
Juoksin naisten ohi, paiskasin oven kiinni ja ryntäsin ulos.
Äiti tuli perässäni.
Hän itki ja sanoi minulle, että he keksivät kyllä keinon palata.
He selvittävät lennonjohdon kanssa, miten palata takaisin.
Taidamme lähestyä Kuuta.
Apollo 13 on 421 meripeninkulmaa Kuun yläpuolella.
Houston.
Kuulolla, Vesimies.
Menemme nyt Kuun varjopuolelle.
Aurinko on juuri laskemassa, ja tähdet tulevat esiin.
Katsokaa noita tähtiä.
Ihmiset eivät tajua, että avaruudessa ei ole yötä.
Valoisaa on 24 tuntia vuorokaudessa. Auringon tiellä ei ole mitään.
Ensimmäistä kertaa näkee yön, kun mennään Kuun varjoon.
Se pimeys kolmen valoisan päivän jälkeen -
tekee tähdistä äärimmäisen loistavia.
Iltaa kaikille.
Avaruuden synkässä, mustassa hiljaisuudessa piilee todellinen jännitys.
Vahingoittunut Apollo 13 -avaruusalus kiertää Kuun ympäri -
ja yrittää ontua kotiin.
Vedestä, hapesta ja sähköstä on pulaa, kun matkaa on vielä kolme päivää jäljellä.
Polttoon on tunti seitsemän minuuttia.
Sanoimme: "Vau, katsokaahan tuota."
Rosoisuus teki paikasta epäystävällisen ja oudon näköisen.
Moiseen paikkaan ei haikailla.
Näen Mount Marilyninkin täältä.
Sieltä käsin Maan näkee sellaisena kuin se on.
Pienenä planeettana. Se oli kaunis.
Jos peukalon nostaa ylös, Maa peittyy kokonaan näkyvistä.
Sitä alkaa miettiä, että kaikki tuntemansa,
perhe ja ystävät, ovat tuossa pikku jutussa.
Kun peukalon laskee, sinne haluaa palata.
Laitetaan kamerat pois ja kaikki valmiiksi polttoon.
On yksi tilaisuus.
Kello näyttää 49 minuuttia polttoon.
Lehdistö lähestulkoon torkkui Apollo 13:n kriisin aikana.
Yhtäkkiä asiat muuttuivat.
Nyt jutusta kuullaan kaikilla kielillä.
Kriisi jäi eräältä toimittajalta väliin.
Maanantaina hän kyllästyi kertomaan tavallisesta lennosta.
Hän lähti lomailemaan Meksikoon.
Hän palasi ja kysyi lehdistöhuoneessa, jäikö häneltä mitään välistä.
Peter, anna malli.
Selvä. -Malli.
Tällä hetkellä emme kuule Apollo 13:sta,
kun miehistö keskittyy polton viimeisiin valmisteluihin,
mikä tuo heidät takaisin.
Ensinnäkin tuo on ainoa toimiva moottori.
Kuumoduulin laskeutumismoottori.
Laskeutumismoottorijärjestelmällä olisi laskeuduttu Kuuhun.
Nyt sillä nopeutetaan paluuta, jotta virta ei lopu kesken.
On syytä olla varuillaan,
koska tätä järjestelmää ei ole suunniteltu moisiin liikkeisiin.
Jos moottori sammuu jostain syystä polton aikana…
Kaikki uskovat, että se toimii.
Näitä kahta avaruusalusta ei ollut tarkoitettu liitettäväksi yhteen -
ja lentää tällä tapaa.
Jos tämä onnistuu, heikko turvallisuustilanne paranee tuntuvasti.
Lennonjohtaja Gene Kranz lienee päätöksen äärellä näillä hetkillä.
Lennontarkkailijat, oletteko valmiina polttoon?
RETRO? -Kyllä.
GUIDO? -Kyllä.
Ohjaus? -Kyllä.
Hallinta? -Kyllä.
TELMU? -Kyllä.
Selvä.
CAPCOM, olemme valmiina polttoon.
Tietokone on hänen.
Kymmenen sekuntia.
Vesimies, Houston.
Kuulolla.
Jim, poltto voi alkaa.
Asia selvä. Poltto voi alkaa.
Olimme viimeisen moottorin varassa. Jos se ei toimisi, olisimme vaikeuksissa.
Sytytetty. -Selvä.
Moottori päälle.
Poltto, 40 prosenttia.
Valvomo.
Näyttää hyvältä. -Selvä.
100 %.
Tämä selvä.
Kiihdytä 100 prosentissa.
Kolme minuuttia polttoon.
Miltä näyttää, ohjaus?
Työntökammion paine on korkealla.
Siinä se.
Katso tarkkaan.
Muistutus, laskeutumisen ohjaus 1 on pois päältä.
Laskeutumisen ohjaus 1 pois päältä.
Sammutus.
Se oli hyvä poltto.
Hyvä poltto, Vesimies.
Komentaja Jim Lovell ilmoittaa sammutuksesta.
Moottori sammutettu. Lentoaika 79 tuntia ja 32 minuuttia.
Poltto onnistui hyvin.
Minuun teki vaikutuksen koko toimenpiteen tyyneys -
varsinkin lennonjohdon ja myös miehistön suunnalta.
Hyvä poltto, Vesimies.
Sammutetaan virta mahdollisimman pian.
Tämä selvä.
Lovell kysyy, voiko hän sammuttaa useimmat laitteet -
mahdollisimman pian säästääkseen elintärkeää virtaa.
Polton jälkeen tiesimme, että voisimme saada miehistön kotiin.
Emme kuitenkaan tienneet varmaksi.
Sähkökatkon aikana virta yritetään pitää vähintään 14 ampeerissa.
Se vastaa paria hehkulamppua.
Meidän on tehtävä kompromisseja. -Sammuttakaa tuulettimet ja lämmitys.
Oli hiljaista. Silloin alkoi ajatella.
Vaikea hetki.
Olin toista kertaa Kuussa ja niin lähellä.
Se oli viimeinen tilaisuuteni päästä Kuuhun.
Apollo 13 -operaation Kuuhun laskeutumisosio -
on peruttu ja unohdettu.
Suunnitelmana on pitää virta pois.
He ajautuvat lennossa perjantaiaamuun asti.
KOLME PÄIVÄÄ MAASTA
Apollo 13 on yhä tiukassa paikassa kaukana avaruudessa.
Ohjauskeskuksessa laitettiin vuorollinen valvomon lennontarkkailijoita -
miettimään tapoja ratkoa edessä olevat ongelmat.
Yksi näistä ongelmista liittyy ilmaan.
Miehistö oli tukehtua.
Heidän hengityksensä oli myrkyttänyt ilman hiilidioksidilla.
Ilman puhdistamiseksi hiilimonoksidista luotiin tilapäisratkaisu.
Käyttäkää kosteuspyyhettä, tunkekaa sinne sukkapala -
tai rypistäkää ilmastointiteippiä ja käyttäkää sitä.
Viritelmä toimii, mutta kukaan ei ole varma, miten kauan.
Kestävätkö he kaksi ja puoli päivää ennen putoamista Tyyneenmereen?
Edessä voi olla lisää ongelmia.
Uusimman tiedon mukaan trooppinen myrsky Helen -
lähestyy Tyynenmeren laskeutumispaikkaa.
Näillä mennään Apollo 13:n lennon kanssa,
joka näytti kirotulta alusta asti.
Emme ole vielä päässeet pälkähästä.
Olimme yhä elossa.
Oli vain puskettava eteenpäin.
Tässä taas yksi kiinnostava havainto.
Kyytiin ei ole syytä laittaa jääkaappia.
Otin mukaan nakkeja, ja ne ovat jäässä.
Selvä, Jim.
Komentohytissä näyttää olevan kylmä.
Lukema on 3 astetta.
Alkoi olla todella kylmä.
Vettä tippui seinistä ja ikkunoista.
Meillä ei ollut kunnon lämpimiä vaatteita.
Nukkuuko kukaan komentomoduulissa juuri nyt, Jim?
Ei, Joe. Siellä on liian kylmä.
Fred on oikealla puolellani.
Kolme astetta on kylmä. Paljon kylmempi kuin eilen.
Onko Jim nukkunut yhtään?
Ei…
Onko hän yhä hereillä? -Minäpä kerron tilannekuvan.
Jim ei nukkunut.
Lääkärit ajattelivat, että voisin yrittää saada Jimin nukkumaan.
Sanoin, etten pystyisi siihen.
Minä vain menisin paikan päälle ja murtuisin koko maailman edessä.
En pystynyt siihen.
Se olisi ollut vaikeaa hänellekin.
Vaikka ajattelimme perheitämme, emme puhuneet niistä keskenämme.
He rukoilisivat puolestamme, mutta meillä oli kiire päästä kotiin,
jotta heidän ei tarvitsisi huolehtia meistä.
Kaikki sujuu hyvin Timber Covessa, Jim.
Sepä hyvä.
Presidentti Nixon ajoi Valkoisesta talosta -
avaruuslentokeskukseen pysyäkseen ajan tasalla.
Valkoisen talon tiedottajan mukaan presidentti toivoo,
että astronautit palaavat turvallisesti.
KAKSI PÄIVÄÄ MAASTA
Kun siirryimme manuaaliohjaukseen,
oliko laskeutumisen työntövoimajärjestelmä asetettu 10 prosenttiin koko polton ajan?
Oli.
Onhan tavoitetaulukko määritelty uudelleen?
Kulkuneuvo oli harhautunut jonkin verran.
Datan mukaan vaaditaan liikettä.
Ette osu paluuradalle tällä hetkellä.
Jostain syystä lentoratamme madaltuu.
Meidän pitää tulla läpi kaksi ja puoli astetta leveästä kohdasta.
Jos tullaan liian matalalla, maapallon ilmakehä ohitetaan.
Tällöin mentäisiin täysin Maan ohi.
Alus palaisi Maahan joku päivä, mutta miehistö olisi poissa.
Mitä emme oikein ymmärrä?
Miksi, miksi?
Se vaivasi minua.
Jim.
Tilanne on, että tällä hetkellä lennätte matalalla.
Olemmeko matalalla?
On tärkeää, että saatte meiltä dataa.
Apollo 13 on harhautunut radalta.
Jos astronautit eivät pysty korjaamaan lentorataa,
kolme amerikkalaista kuolee avaruudessa.
Jos he eivät pääsisi siitä raosta, he ajelehtisivat avaruuteen -
ja kulkisivat, kunnes happi loppuu.
Muistaisin isän niin.
Se olisi pelottavaa. Mitä hän ajattelisi.
Jotta tulokulmanne saadaan jyrkemmäksi, tehdään manuaalinen poltto.
Manuaalinen vai?
Hoksasimme jotain sen suuntaista Apollo 8:n kohdalla.
Kaikki miettivät, muistaisitko. Tosiaan muistit.
En uskonut sen tulevan tarpeeseen.
Tätäkään polttoa ei ole koskaan tehty.
Meidän piti tehdä uusi poltto,
mutta tietokone oli kiinni, ohjausjärjestelmä ei toiminut -
ja automaattiohjaus oli pois päältä.
Se piti tehdä manuaalisesti.
Meidän piti käyttää Maata kohteena -
ja osoittaa sitä kuumoduulin ikkunan tähtäimellä.
Kun moottori käynnistyy, en pysty pitämään Maata tähtäimessä itsekseni.
"Fred, estä maapalloa liikkumasta ees taas."
"Estän maapalloa liikkumasta."
"Jack, ota aika rannekellostasi."
Polttoaika 14 sekuntia.
Minuutin päässä.
Tämän on onnistuttava.
Lennämme nyt tuntumalta.
Olen valmis.
Kymmenen sekuntia.
ALOITA
Sytytys. -Nyt palaa.
Näyttää hyvältä.
Kaksi metriä sekunnissa.
Miten onnistuu?
Sammuta moottori. -Sammutettu.
Selvä. Nyt.
Hieno esitys.
Se oli todellinen hallitun kaaoksen liike.
Kolme astronauttia suuntaa kotia kohti avaruuden autiomaassa,
jossa happi ja vesi ovat vähissä.
Ehkä tämä tarina nähdään opetuksena joku päivä.
Meidänkin maapallomme on pyörivä avaruusalus.
Me kaikki olemme astronautteja.
Meidänkin happemme ja vetemme hupenevat.
Meillä ei ole paikkaa, minne mennä.
Sataako siellä jo lunta?
Mitä niin?
Luntako?
Ei aivan.
Pääset rannalla sulattelemaan tämän kokemuksen jälkeen.
Kuulostaa hyvältä.
Olimme todella huolissamme miehistön tilasta.
Freddon ruumiinlämpö oli korkea,
lähes 40 astetta, hänellä oli nestehukka ja virtsatietulehdus.
Tajusimme, miten epätoivoista avaruusaluksessa oli.
Huomisen sää näyttää paremmalta.
Koettakaa kestää. Ei enää kauan.
Alle 14 tunnin päästä paluustaan -
jokainen tunti tuntuu astronauteista varmasti yli 60 minuutilta.
Olemme kaiketi ratkoneet kaikki yllätykset.
Toivottavasti. Huomenna sitä testataan.
UUDELLEENPALUUPÄIVÄ
Ympäri maailmaa toivotaan, että miehistö palaa turvallisesti.
Koko maailma seuraa Apollo 13:n paluuta.
Lähes jokaisessa kaupungissa rukoiltiin avaruusmiesten hengen puolesta.
Kymmenen tuhatta rukoili paavi Paavalin kanssa Pietarinkirkossa.
En ollut tajunnut, että tällä olisi vaikutusta koko maailmaan.
Koskaan ei ole yhtä moni rukoillut -
tämän kaltaisen operaation turvallisuuden puolesta.
Tuhannet ovat kokoontuneet Grand Central Stationille New Yorkissa.
Walter, vaikka raporttisi muiden ohessa ovat melko varmoja,
moni taitaa yhä aavistella pahaa lennon suhteen.
He tarvitsevat onnea, ja tuomme heidät turvallisesti kotiin.
Katson ulos ikkunasta.
Maa viheltää lähemmäs kuin nopea tavarajuna.
Tämän piti tapahtua aikataulussa. Ei ollut varasuunnitelmaa.
Olimme matkalla kotiin.
On julma paradoksi, että mitä lähemmäs he tulevat maapallon turvaa,
sitä lähemmäksi tulee ehkä suurin vaaran hetki.
Uudelleenpaluu on hyvin mutkikas liike, joka eroaa tavallisesta paluusta Maahan.
Kuumoduuli on pelastusaluksemme.
Meillä on sammunut huoltomoduuli, jossa räjähdys tapahtui.
Komentomoduuli on paluukulkuneuvomme rajallisella virralla.
Kaikki nämä osat on irrotettava,
jotta miehistö saadaan takaisin ilmakehän läpi.
Ensimmäistä kertaa onnettomuuden jälkeen komentomoduuli toimii yksin.
Komentomoduulin lämpökilpi imee maahanpaluun 2 700 asteen lämmön.
Ensin miehistön piti käynnistää komentomoduuli.
Emme välttämättä sammuttaneet sitä kovin sulavasti.
Teimme tarvittavan melko nopeasti.
Sitten se vietti neljä päivää lähes pakastimen kaltaisissa oloissa.
Oli kysymysmerkki, miten moduuli reagoisi.
Hei, Vesimies. Houston. Kuuluuko?
Oikein hyvin, Ken.
Otetaan alusta.
Aloitamme aikajanalla…
Astronautti Fred Haise on käynyt läpi pitkää listaa lennonjohdon kanssa.
Tavallinen paluulista.
Alle kahdessa tunnissa miesten on oltava komentomoduulissa -
valmiina maahanpaluuseen, joten tämä on tärkeää nyt.
Vesimies. Houston.
Kuulolla.
Käynnistäkää komentomoduuli.
Jack menee komentomoduuliin.
Selvä, Jim.
Vettä kerääntyi kaikkialle.
Jouduimme pyyhkimään kojetaulun nähdäksemme laitteet.
Lennontarkkailijat.
Ollaan hiljaa ja tarkkaillaan virtapiiriä voimansiirron ongelmien varalta.
Käynnistäkää.
Aloimme käynnistää komentomoduulijärjestelmiä -
järjestelmä kerrallaan.
Aloitimme yhdestä rivistä, etenimme kutoseen ja pysähdyimme hetkeksi.
Tarkistimme, haistaisimmeko eristeen palavan.
Hienoa. Hyvältä näyttää.
Houston. Vesimies. Odysseia soittaa. Kuuluuko?
Odysseia. Houston.
Kuuluuko?
Kuuluu.
Maasta käsin näyttää hyvältä.
Ken, tässä on Jim.
Kyllä, sir.
Arvostan tekemäänne työtä.
Selvä.
Tarkkailemme teitä ja teemme kaikkemme.
Se olisi hyvä, Ken.
He valmistautuvat hylkäämään huoltomoduulin.
Yritämme ottaa siitä kuvia, jos mahdollista.
Hylätkää huoltomoduuli, kun olette valmiina.
Kuulostaa hyvältä.
Onnistui, Houston.
Avaruusaluksesta puuttuu kokonainen puoli!
Koko paneeli on räjähtänyt, melkein alustasta moottoriin.
Se on yhtä sotkua.
Uskomatonta.
Happitankit olivat lämpökilven alla.
Kun ne räjähtivät, se oli repinyt aluksen kyljen.
Kysymys kuuluu, mitä muuta se teki? Missä kunnossa lämpökilpi on?
Lämpökilpi oli suoraan yhteydessä huoltomoduuliin.
Kaikki huoltomoduulin paneelit räjähtivät.
Missä kunnossa lämpökilpi on? Heidän henkensä riippuu lämpökilvestä.
Odotamme nyt raportteja kuumoduulin irrottamisesta.
Nyt on aika jättää pelastusalus.
Odottakaa kuumoduulin irrottamista.
On vähän nostalgista hyvästellä…
Olemme näköpiirissä.
Odottakaa.
Hylätään kuumoduuli.
Sen näki ajelehtivan hitaasti pois.
Kurja nähdä sen menevän.
Hyvästi, Vesimies, kiitämme sinua.
Nämä miehet ovat olleet tehtävän aikana lähellä kuolemaa.
Sitä ei voi korostaa tarpeeksi.
Nyt kun he palaavat takaisin Maan ilmakehään,
voimmeko vain katsoa tyynesti, millaisen vaaran he kohtaavat?
Alus saapuu 12 000 metrin korkeuteen. Sitten se tunkeutuu ilmakehään.
Heihin ei saa yhteyttä 18 sekunnin jälkeen,
koska ilmakehä katkaisee radioaallot.
Vasta kolmen minuutin ja 36 sekunnin kuluttua -
he tulevat kommunikaatiokatkosta.
Kolmeen minuuttiin ja 36 sekuntiin emme tiedä, onko lämpökilpi toiminut,
ovatko he yhä elossa ja onko kuormitus ollut liikaa komentomoduulille.
40 000 kilometrin tuntivauhdin maahanpaluun jälkeen -
alus osuu veteen korkeintaan 30 kilometrin tuntinopeudella.
Se jos mikä on tekninen ihme.
13 minuuttia ennakoidusta saapumisajasta.
Nopeus on 10 kilometriä sekunnissa.
Selvä.
Lennonjohtaja Gene Kranz kiertää huonetta -
ja kyselee lennonjohtoryhmänsä valmiutta.
Lennontarkkailijat, valmiina seuraavaan vaiheeseen?
RETRO? -Kyllä.
GUIDO? -Kyllä.
Ohjaus? -Kyllä.
Hallinta? -Kyllä.
TELMU? -Kyllä.
Lääkäri? -Kyllä.
INCO? -Kyllä.
AFD? -Kyllä.
Selvä.
Odysseia. Houston.
Kuulolla.
Signaali katoaa noin puolentoista minuutin päästä.
Tervetuloa kotiin.
Kiitos.
Apollo 13 kulkee yli 40 000 km tuntivauhdilla.
Se on Maan pimeällä puolella -
laskeutumassa pienelle alueelle Tyynellämerellä.
Haluamme kiittää teitä hienosta työstänne.
Viihdyimme tehtävän kimpussa.
Apollo, Houston, signaali katkesi Apollo 13:n kanssa.
Teimme parhaamme.
Lähtölaskenta.
Se on hyvin yksinäistä aikaa.
Miehistö on omillaan.
Heillä on vain tiedot, jotka heille annettiin.
Jokainen lennontarkkailija käy läpi toimiansa miettien, olivatko he oikeassa.
Se on ainoa kysymys heidän mielessään.
Olemme vähän matalammalla kuin ennakoimme.
Kukaan astronautteja myöten ei voi tehdä muuta -
kuin odottaa, että he tulevat maapallon ilmakehään.
Nyt ei voi tehdä muuta kuin laittaa kädet ristiin.
Oli niin hiljaista, että neulan kuulisi putoavan.
Muuta ei ollut tehtävissä. Itsevarmuudella ei ollut enää osuutta asiaan.
Apollo 13:n pitäisi saavuttaa suurin kiihtyvyys parhaillaan.
Alle 30 sekuntia jäljellä.
Yritämme ottaa yhteyttä Apollo 13:sta.
Apollo 13:n pitäisi olla kuuluvilla nyt.
Odotamme mitä vain kommunikaatiota.
Odysseia, Houston. Odotamme.
Onko kuulunut mitään? -Ei vielä.
Selvä.
Tällä hetkellä avaruusalus on kadonnut Maan kamaralta.
Odysseia, Houston.
Meidän pitäisi kuulla jotain.
Kommunikaatiokatkon piti päättyä minuutti ja 15 sekuntia sitten.
Ensikertaa tehtävän aikana -
huoneessa alettiin epäillä, että jotain oli sattunut eikä miehistö selvinnyt.
Vastaisitteko meille?
Jimin piti palata.
En selviäisi ilman häntä.
No niin, Joe.
Kuulemme sinua, Jack.
Siinä he ovat!
Kaikki laskuvarjot ulkona. Kuunnelkaahan väkeä!
Pääsitte televisioon.
He onnistuivat.
HE ONNISTUIVAT!
Näytte päälähetyksissä. Näyttää hyvältä.
He saapuvat vain viisi sekuntia myöhässä!
Laskeutuminen veteen.
Vihdoin kotona.
Apollo 13 oli selviytymisen virstanpylväs.
Tilanne oli täysin toivoton.
Olen ikuisesti ylpeä siitä, että olen osa sitä porukkaa.
Tänään Apollo 13:n laatta -
on juuri asetettu lennonjohtohuoneen seinälle.
Ironista kyllä, laatassa lukee: "Kuusta, opitaan."
Ex luna, tiede.
Se oli kyllä oppimista. Oppimista selviytymään.
Kaikki huusivat ja avasivat samppanjapulloja.
Minäkin sain samppanjaa.
Se oli upeaa.
Elämäni suurin helpotus.
Voiko vaimo mitenkään valmistautua tällaiseen kriittiseen tilanteeseen?
Ei. En ole koskaan kokenut tällaista, enkä halua kokeakaan uudelleen.
Se herättää yhä tuntemuksia kehossani, jotka eivät koskaan jätä minua.
En tiennyt neljään päivään, olinko vaimo vai leski.
Astronautit lensivät eilen illalla kotiin Houstoniin -
ja saivat lennonjohdon tieteilijöiltä meluisan vastaanoton.
He pelastivat miehet katastrofilta kaukana avaruudessa.
Olin helpottunut vasta, kun näin isän ja sain halata häntä.
Vasta siellä tiesin, että hän oli elossa ja selviytynyt.
Se sai arvostamaan elämää vähän enemmän.
Olimme kiitollisia.
Kotona.
Se valkeni yhtäkkiä.
Yhtäkkiä tajusin, mitä olimme tehneet.
Ajoittain emme uskoneet pääsevämme takaisin.
TERVETULOA MAAHAN! "APOLLO 13"
Muistan puolitoista vuotta sitten,
kun tulimme kotiin Apollo 8:lla ja pystyin katsomaan Maata,
että se on ainoa paikka, jonne meidän piti mennä.
Se oli maailmankaikkeuden ainoa paikka, joka oli kotimme.
Kaikista tervetuliaistoivotuksista tämä merkitsee eniten.
Näiden ihmisten ansiosta saan olla täällä tänä iltana.
Mitä seurauksia Apollo 13:n onnettomuudesta voisi olla…
Moni kysyy, oliko Apollo 13 epäonnistunut.
Jos menestystä ja epäonnistumista mitataan -
sen perusteella, saavutettiinko se, mitä aiottiin,
Apollo 13 todellakin epäonnistui.
Apollo 13 teki silti jotain,
mitä ei ole ennen nähty ihmiskunnan historiassa.
Koko maailma oli hetken yhdessä.
Avuntarjouksia ja huolestuneita viestejä tuli kaikista maailman maista.
Jos arvioi Apollo 13:ta sen mukaan, voiko maailma elää yhdessä,
sitten Apollo 13 oli mitä mainioin menestys.
400 000 KILOMETRILLÄ APOLLO 13:N MIEHISTÖ -
MATKASI ENNÄTYSETÄISYYDEN MAASTA.
KAKSI KUUKAUTTA PALUUN JÄLKEEN TUTKINTA PÄÄTTELI,
ETTÄ IHMISVIRHE LENTOA EDELTÄNEEN HUOLLON AIKANA -
VAURIOITTI YHTÄ ALUKSEN HAPPITANKKIA.
13. HUHTIKUUTA 55 TUNTIA 54 MINUUTTIA LÄHDÖN JÄLKEEN -
SÄHKÖVIKA AIHEUTTI LÄHES KUOLETTAVAN RÄJÄHDYKSEN.
JIM PITI LUPAUKSENSA MARILYNILLE.
APOLLO 13 OLI HÄNEN VIIMEINEN AVARUUSLENTONSA.
En juuri katso taaksepäin.
Jos ei katso eteenpäin, menettää osan elämän tarkoituksesta.
Avaruudessa olo ja Maan näkeminen sellaisena kuin se on -
ja sen tajuaminen, kuinka onnekkaita olemme…
Se on kuin sinivalkoinen joulukuusenpallo mustalla taivaalla.
Kaupunkeja ei tietenkään näe.
Rajoja ei näe.
Maan näkee sellaisena kuin se on.
Suurena keitaana äärettömässä avaruudessa.
MARILYN L. LOVELLIN MUISTOLLE 1930 - 2023
Tekstitys: Tiina Valjanen